Steven Seagal

**Steven Frederic Seagal** (født 1952) er en amerikansk skuespiller kjent gjennom en rekke actionfilmer. Han har også vært  filmprodusent, kampsportutøver, regissør, musiker, forfatter og visesheriff. Han hadde sin storhetstid på 1990-tallet og fikk sitt store gjennombrudd i filmen *[[Kapring på åpent hav]]* fra 1992.

I 2016 ble han også russisk statsborger etter president Vladimir Putins ønske. Tidligere i 2016 ble han også borger av Serbia. I 2018 ble han utnevnt til Russlands spesialutsending til USA. Vervet er ulønnet og Seagal skal arbeide med humanitære spørsmål inkludert kulturelt samarbeid og utveksling for ungdom. I 2014 støttet Seagal den russiske annektering av Krim. Seagal mottok Vennskapsordenen fra Putin i 2023.

Seagals bestemor kom fra Vladivostok.

## Liv og virke
### Bakgrunn
Steven Seagals mor, Patricia (1930–2003), var laboratorietekniker, og faren, Samuel Seagal (1928–1991), var matematikklærer på *high school*-nivå. Morens bakgrunn var engelsk, tysk og nederlandsk. Faren var sønn av russiske jøder som flyttet til USA. Da Steven Seagal var fem år gammel flyttet familien til Fullerton i California. Han gikk på Buena Park High School i Buena Park, og fra 1970 til 1971 på Fullerton College.

### Skuespiller
Seagals filmdebuterte med actionthrilleren *[[Nico (film)|Nico]]* i 1988. Etter ytterligere tre filmer fulgte hans største publikumssuksess: *[[Kapring på åpent hav]]* (1992). Deretter debuterte han som regissør med *[[On Deadly Ground]]* (1994), en film som kombinerer action med økologisk budskap. Etter årtusenskiftet har han spilt i et par filmer per år, men uten å ha oppnådd popularitet hos de brede massene. I den noenlunde vellykkede *[[Submerged]]* fra 2005 spiller Seagal mot blant andre Vinnie Jones.

Seagal har svart belte 7. Dan i Aikido, i tillegg til at han behersker Taiji-quan og Kenjutsu. Disse kampsportene har han alltid utøvd i sine kampscener på film.

Han har irsk-jødisk bakgrunn, men har senere konvertert til buddhismen.

Steven Seagal spiller gitar og har de siste årene begynt å satse mer på musikk. Han har gitt ut to album, *Songs from the Crystal Cave* (2005) og *Mojo Priest* (2006). Han har ikke spilt i Norge, men besøkte Pumpehuset i København og gjennomførte tre utsolgte konserter i januar 2007.

I 2009 kom realitetsdokumentarserien Steven Seagal: Lawman ut på kanalen A&E i USA. I introen til episodene nevnes det at Steven Seagal har vært Deputy Sheriff i Jefferson Parish i Louisiana i 20 år.

Han har vært gift tre ganger, og har seks barn.

### Sheriff
I 2013 ble han *deputy sheriff* i Doña Ana County i New Mexico; sheriffen der har blant annet ansvar for en del av grensen mot Mexico. Seagal er noe utdanning som politimann og har vært frivillig deputy blant annet i Maricopa County.

## Filmografi

* 1988 Nico (også kjent som "Above the Law")
* 1990 Hard to Kill
* 1990 Dødsmerket (originaltittel: Marked for Death) 
* 1991 Out for Justice
* 1992 Kapring på åpent hav (originaltittel: "Under Siege") 
* 1994 På farlig grunn (originaltittel: "On Deadly Ground") 
* 1995 Kapring i høy hastighet (originaltittel: "Under Siege 2: Dark Territory") 
* 1996 Ordre fra høyeste hold (originaltittel: "Executive Decision")
* 1996 The Glimmer Man
* 1997 Fire Down Below
* 1998 The Patriot
* 2001 Exit Wounds
* 2001 Ticker
* 2002 Half Past Dead
* 2003 Belly of the Beast
* 2006 Shadow Man

## Referanser


## Eksterne lenker
* 
* 
* 
*